CELEX: 32017D1418
Language: et
Date: 2017-08-04 00:00:00
Title: Nõukogu otsus (ÜVJP) 2017/1418, 4. august 2017, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

4.8.2017   
            
            
               ET
            
            
               Euroopa Liidu Teataja
            
            
               LI 203/5
            
         NÕUKOGU OTSUS (ÜVJP) 2017/1418,
   4. august 2017,
   millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse nõukogu 17. märtsi 2014. aasta otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, (1) eriti selle artikli 3 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 17. märtsil 2014 vastu otsuse 2014/145/ÜVJP.
            
         
               (2)
            
            
               Liidu Krimmi ja Sevastopoli ebaseadusliku annekteerimise mittetunnustamispoliitika osana on Krimmis ja Sevastopolis olulistes sektorites, sealhulgas energiasektoris taristuprojektide loomiseks, omandamiseks või arendamiseks suunatud olulise varustuse tarnimine nõukogu poolt keelatud.
            
         
               (3)
            
            
               Venemaalt on tarnitud gaasiturbiine, mis on Krimmis uute elektrijaamade arendamise oluline element; sellega on rikutud liidus asutatud äriühingu poolt algselt Venemaale müüdud turbiinide müügilepingu tingimusi.
            
         
               (4)
            
            
               Kõnealuste elektrijaamade eesmärk on luua Krimmile ja Sevastopolile sõltumatu energiavarustus, mis seeläbi toetab nende eraldamist Ukrainast ja kahjustab Ukraina territoriaalset terviklikkust, suveräänsust ja sõltumatust. Lisaks kahjustab see tegevus liidu Krimmi ja Sevastopoli ebaseadusliku annekteerimise mittetunnustamispoliitikat.
            
         
               (5)
            
            
               Eespool toodut arvesse võttes tuleks otsuse 2014/145/ÜVJP lisas esitatud loetellu isikutest, üksustest ja asutustest, kelle suhtes kohaldatakse piiravaid meetmeid, kanda veel isikuid, üksusi ja asutusi.
            
         
               (6)
            
            
               Otsuse 2014/145/ÜVJP lisa tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas loetletud isikud ja üksused kantakse otsuse 2014/145/ÜVJP lisas esitatud loetellu.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 4. august 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  ELT L 78, 17.3.2014, lk 16.
   
      LISA
      
         Artiklis 1 osutatud isikute ja üksuste loetelu
      
      I.   Isikud
      
      
                   
               
               
                  Nimi
               
               
                  Tuvastamisandmed
               
               
                  Põhjendused
               
               
                  Loetellu kandmise kuupäev
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Venemaa Föderatsiooni energeetika aseminister
                  Sünniaeg: 12.10.1967
                  Sünnikoht: Salair, Kemerovskaja oblast
               
               
                  On kaasvastutav otsuse eest saata Siemens Gas Turbine Technologies OOO poolt OAO VO Technopromexport'ile tarnitud gaasiturbiinid Krimmi paigaldamiseks. See otsus aitab luua Krimmile ja Sevastopolile sõltumatut energiavarustust, toetades seeläbi nende eraldamist Ukrainast, ning kahjustab Ukraina territoriaalset terviklikkust, suveräänsust ja sõltumatust.
               
               
                  4.8.2017
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Venemaa Föderatsiooni Energeetikaministeeriumi osakonnajuhataja
                  Sünniaeg: 18.7.1981
                  Sünnikoht: Ust-Labinsk, Krasnodari krai
               
               
                  Vastutab Venemaa Föderatsiooni Energeetikaministeeriumis Krimmi elektrienergia projektide arendamise eest. Need projektid aitavad luua Krimmile ja Sevastopolile sõltumatut energiavarustust, toetades seeläbi nende eraldamist Ukrainast, ning kahjustavad Ukraina territoriaalset terviklikkust, suveräänsust ja sõltumatust.
               
               
                  4.8.2017
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  OAO „VO TPE“ peadirektor kuni selle maksejõuetuseni, OOO „VO TPE“ peadirektor
                  Sünniaeg: 17.2.1970
               
               
                  OOO „VO TPE“ peadirektorina juhtis ta Siemens Gas Turbine Technologies OOO'ga peetud läbirääkimisi gaasiturbiinide ostmiseks ja nende tarnimiseks Venemaa Föderatsioonis Krasnodari krais Tamanis asuva elektrijaama jaoks. Vastutas gaasiturbiinide Krimmi saatmise eest. See aitab luua Krimmile ja Sevastopolile sõltumatut energiavarustust, toetades seeläbi nende eraldamist Ukrainast, ning kahjustab Ukraina territoriaalset terviklikkust, suveräänsust ja sõltumatust.
               
               
                  4.8.2017
               
            II.   Üksused
      
      
                   
               
               
                  Nimi
               
               
                  Tuvastamisandmed
               
               
                  Põhjendused
               
               
                  Loetellu kandmise kuupäev
               
            
                  38.
               
               
                  OAO „VO Technopromexport“ (OAO „VO TPE“)
                  Teise nimega Open Joint Stock Company „Foreign Economic Association“„Technopromexport“
                  Открытое акционерное общество Внешнеэкономическое объединение Технопромэкспорт
               
               
                  Aadress: 119019, Moscow, Novyi Arbat str., 15, building 2
                  Registreerimiskuupäev: 27.07.1992
                  Riiklik registreerimisnumber: 1067746244026
                  Maksuregistri number: 7705713236
               
               
                  OAO „VO TPE“ kui Siemens Gas Turbine Technologies OOO alltöövõtja ostis gaasiturbiinid, mille kohta teatati, et need on ette nähtud Venemaa Föderatsioonis Krasnodari krais Tamanis asuva elektrijaama jaoks, ning alltöövõtjana vastutas ta nende gaasiturbiinide saatmise eest ettevõttele OOO „VO TPE“, kes omakorda saatis need Krimmi paigaldamiseks. See aitab luua Krimmile ja Sevastopolile sõltumatut energiavarustust, toetades seeläbi nende eraldamist Ukrainast, ning kahjustab Ukraina territoriaalset terviklikkust, suveräänsust ja sõltumatust.
               
               
                  4.8.2017
               
            
                  39.
               
               
                  OOO „VO Technopromexport“ (OOO „VO TPE“)
                  Teise nimega Limited Liability Company „Foreign Economic Association“„Technopromexport“
                  Общество с ограниченной ответственностью „Внешнеэкономическое объединение Технопромэкспорт“
               
               
                  Aadress: 119019, Moscow, Novyi Arbat str., 15, building 2
                  Registreerimiskuupäev: 8.5.2014
                  Riiklik registreerimisnumber: 1147746527279
                  Maksuregistri number: 7704863782e
               
               
                  Siemens Gas Turbine Technologies OOO poolt algselt ettevõttele OAO „VO TPE“ tarnitud gaasiturbiinide praegune omanik. Ettevõte OOO „VO TPE“ saatis gaasiturbiinid Krimmi paigaldamiseks. See aitab luua Krimmile ja Sevastopolile sõltumatut energiavarustust, toetades seeläbi nende eraldamist Ukrainast, ning kahjustab Ukraina territoriaalset terviklikkust, suveräänsust ja sõltumatust.
               
               
                  4.8.2017
               
            
                  40.
               
               
                  ZAO Interavtomatika (IA)
                  Teise nimega ЗАО „Интеравтоматика“, CJSC „Interavtomatika“
               
               
                  Aadress: 115280, Moscow, Avtozavodskaya st., 14,
                  Registreerimiskuupäev: 31.1.1994
                  Riiklik registreerimisnumber: 1037739044111
                  Maksuregistri number: 7725056162
               
               
                  Elektrijaamade juhtimis- ja sidesüsteemidele spetsialiseerunud ettevõte, kes on sõlminud lepinguid projektideks, mille eesmärk on ehitada elektrijaamad ja paigaldada gaasiturbiinid Sevastopolisse ja Simferopolisse. See aitab luua Krimmile ja Sevastopolile sõltumatut energiavarustust, toetades seeläbi nende eraldamist Ukrainast, ning kahjustab Ukraina territoriaalset terviklikkust, suveräänsust ja sõltumatust.
               
               
                  4.8.2017